
<ייעוץ משפטי: >
אתי בנדלר
<מנהלת הוועדה:>
לאה ורון
<רישום פרלמנטרי:>
ר.כ., חבר המתרגמים
1.<התפתחותו של שוק שחור בהמרת רישיון נהיגה לעולים חדשים,> של חה"כ טלי פלוסקוב

2.<התפתחותו של שוק שחור בהמרת רישיון נהיגה לעולים חדשים, של חה"כ >נורית קורן
<היו"ר איתן כבל:>
בוקר טוב. יום רביעי. גברתי מנהלת הוועדה, אדוני הדובר. הבוקר אנחנו עוסקים בהתפתחותו של שוק שחור בהמרת רישיון נהיגה לעולים חדשים, של חברת הכנסת טלי פלוסקוב. זאת הצעה לדיון מהיר. אותה הצעה הונחה על ידי חברת הכנסת נורית קורן.
<לאה ורון:>
שוודאי תצטרף אלינו תוך כמה דקות. 

<היו"ר איתן כבל:>
כן. בבקשה, חברת הכנסת פלוסקוב.

<טלי פלוסקוב (כולנו):>
תודה אדוני יושב הראש, תודה למנהלת הוועדה. קודם כל תמיד כייף לבוא אליכם לבקר ולפעמים אני גם מתגעגעת לכל האקשן שיש כאן בוועדה.
תראה, הכותרת שאתה הקראת היא כותרת מאד קשה בעיני. בכלל, המילה שוק שחור זו מילה שלא צריכה להישמע כאן, במיוחד בין כותלי הכנסת. אבל, והאבל הזה וכל מה שאני אומרת כרגע זה כמובן לכאורה, כי לא תפסתי אף אחד על שום דבר, קיימת בעיה ואנחנו חייבים ביחד כאן, בשולחן הזה, למצוא פתרון לבעיה הזאת. 

הבעיה היא, וקודם כל אני רוצה לברך את האנשים שבאו לכאן וצפריר ברוידא, שהוא מורה לנהיגה והוא תושב ערד לשעבר, משם אנחנו מכירים, הוא שסיפר לי את המצב, שאני אבקש מאדוני יושב הראש גם אחר כך לתת לו אפשרות להציג את הנושא – חשכו עיני. אם אנחנו מדברים ונתחיל עם קבוצה של עולים חדשים. כשעולים חדשים מגיעים לארץ הם לא צריכים לקחת שיעורים. הם מגיעים כבר עם הרישיון. הם צריכים להגיע למורה נהיגה ולבקש ממנו תאריך למבחן. תגיד לי אדוני, למה אני כמורה נהיגה, יהיה לי אינטרס לתת לאותו עולה חדש, שלא שילם לי שקל אחד, תאריך שהוא – נקרא לזה מועדף. אני לא רוצה לקרוא לזה מועדף, תאריך שהוא סביר, סביר רבותי, סביר, בסדר? 
אנחנו לא פעם שמענו פה בוועדה גם על המתנה בתור למבחנים שזה בלתי סביר ואנחנו שומעים על הרפורמות שעושים בנושאים האלה, אבל מה שקורה בשטח עדיין רחוק מהמציאות, ממה שאנחנו בכל מקרה רוצים לשמוע. עזבו את העולים החדשים. עכשיו בואו ניקח תלמיד רגיל. הוא למד אצל המורה, מה לעשות, כולנו בני אדם. בסוף ריב בין שני אנשים, המורה לא הסתדר עם התלמיד וזה קורה, ואותו מורה צריך לקבוע לו תאריך למבחן. 

אני מאד אוהבת את המורים ואת כל האנשים, אבל רבותי, יש פה משהו שיצא בכלל מתחת שליטה של משרד הרישוי ואני חושבת שאנחנו, כמדינה, לא יכולים, איך הייתי אומרת? אתה יודע מה, אני בעד לסמוך, אבל יש גבול. אנחנו צריכים לבקר את מה שקורה, במיוחד כשזה תחת זרוע של משרד ממשלתי. 

זה כמה מילים בשביל להבין את הנושא. יש לי עוד כמה נקודות מאד חשובות, אבל אדוני, אני מאד אשמח אם תיתן זכות דיבור למורים.

<היו"ר איתן כבל:>
אני אתן. 

<טלי פלוסקוב (כולנו):>
אני רוצה לשמוע אותם ואחר כך אני גם כן אבקש לחזור לדבריי. תודה רבה.

<היו"ר איתן כבל:>
אוקיי. תודה גברתי. בוקר טוב חבר הכנסת חאג' יחיא. ראשון הדוברים, צפריר ברוידא, מורה לנהיגה מערד, בבקשה.

<צפריר ברוידא:>
כרגע כבר לא מערד, אבל אזור הדרום.

<טלי פלוסקוב (כולנו):>
לשעבר, אמרתי לשעבר.

<צפריר ברוידא:>
לשעבר, כן. בוקר טוב, תודה רבה. אני פניתי לחברת הכנסת פלוסקוב בנושא שמטריד אותי ולא רק אותי, שורה שלחה של מורים לנהיגה, ואני מבקש לעשות את ההבחנה הברורה בין מורה – מורה פרטי – לבין בתי הספר. שזה גוף יורידי, גוף שמקבל רישיונות ועובד תחת פיקוח. מורי הנהיגה הם אנשים פרטיים לגמרי. אין להם שום סמכות סטטוטורית. יתרה מזאת, גם בתשובה של משרד התחבורה לבג"ץ בעניין סנדלר, שאני רואה שיושב פה, צוין במפורש – מורה הנהיגה הוא גורם פרטי. אין לו שום מעמד ושום סמכות להיכנס בתווך שבין האזרח לבין הרשות השלטונית. 

כיום, אזרח לא יכול לתאם מועד לטסט. הטסט הוא של המדינה. מדינת ישראל קבעה חוקים, מופיעים בתקנות התעבורה. אם יש צורך אני אפרט את אותן תקנות רלבנטיות, שהן במפורש מדברות על יחסי גומלין. מבקש רישיון נהיגה, רשות הרישוי. אין שם בשום מקום אזכור למורה נהיגה כמתווך. גם, או נתחיל בזה שהאזרחים, בעיקר מי שנפגעים מהם הם אותם אלה שצריכים מבחני שליטה, מה שנקרא המרת רישיון או לאחר שלילה, או כל מיני כאלה. או יש כל מיני מערכות שלא צריכים לעבור שיעורי נהיגה. 

לדוגמא, העולים החדשים, שזו הדוגמא הקלאסית והבולטת, זה קצה הקרחון, אבל יש מסביבם גם כאלה שאחרי שלילה. יש ענף שלם, הדו גלגלי, כשבדו גלגלי – אופנוע קטן – עד 125 סמ"ק – מי שיש לו רישיון לרכב ארבעה גלגלים, יותר משלוש שנים – פטור משיעורי נהיגה. פטור. כל אלה לא אמורים ליצור שום קשר, בשום שלב של התהליך, עם איזה שהוא אדם פרטי, גורם פרטי שיתווך להם טסט. ואם הם לא יעשו את זה, אין להם שום סיכוי לגשת לטסט, כי במשרד הרישוי ישלחו אותם, אני לא רוצה להגיד לאן. 

מהצד השני עומדים מורי הנהיגה. זה הצד השני של אותה סוגיה, מורי הנהיגה. אני לא מחויב לעסוק בנושא שאני לא הוסמכתי אליו ושלא התנדבתי לעשות אותו. לא הוכשרתי אליו, למדתי בקורס לפני 20 וכמה שנים ללמד נהיגה. למדתי. אני גם בנוסף לזה מנהל מקצועי על רכב כבד וכל מיני כאלה, אבל בשום שלב של ההכשרה שלי ושל התהליך, לא הוכשרתי ואף אחד מאיתנו לא הוכשר, לעסוק בנושאים מנהליים שלטוניים. 
היום המצב הוא כזה, שאנחנו נאלצים בכל כורחנו לעסוק בזה, ואני בכוונה לא מזכיר את נושא המצוקה. יש מצוקה. 

<לאה ורון:>
מה זה לעסוק בזה? לעסוק במה?

<צפריר ברוידא:>
לעסוק בשיבוץ טסטים.

<קריאה:>
לקבוע תאריך לטסט.

<טלי פלוסקוב (כולנו):>
בקביעת תאריך לטסט.

<צפריר ברוידא:>
לקבוע תאריך לטסט, לתלמיד. ואני מדגיש, התלמידים שלי, אני גם מתנגד לכל השימוש במינוח – התלמידים שלי. שום תלמיד הוא לא של מורה נהיגה. יש מבקש רישיון נהיגה שיוצר קשר עם מורה שהוסמך ללמד והקשר הזה הוא מרצון, הוא יכול להיפסק בכל רגע, אין שום מחויבות, לא נוצרת שום איזו שהיא אינטראקציה מחייבת שיוצרת באיזה שהוא שלב של התהליך, מחויבות להמשיך. 
<לאה ורון:>
ומה שהגדרת כזה וכשיבוץ למבחן נהיגה, לא מסתיים בזה. אני מבינה שהוא גם מחייב את המורה להעמיד את הרכב.

<צפריר ברוידא:>
הוא מחייב להעמיד-. קודם כל הוא לא מחייב. 

<עבד אל חכים חאג' יחיא (הרשימה המשותפת):>
סליחה, אבל בואו לא ניתמם. הרי הוא לא ניגש לטסט, הוא לא בבית ספר, כל עוד שהמורה לא אמר שהוא מוכן לטסט, אז בואו נעמיד דברים - - -

<צפריר ברוידא:>
אבל אני מדבר על - - -

<לאה ורון:>
ומה עם הקבוצה שלא צריכה לקחת שיעורים?

<טלי פלוסקוב (כולנו):>
ומה עם התלמיד שלא צריך לקחת שיעורים? 

<צפריר ברוידא:>
יכול לקחת - - - 

<עבד אל חכים חאג' יחיא (הרשימה המשותפת):>
לא, לא, הבנתי, אבל המורה - - -

<צפריר ברוידא:>
סליחה אני מדבר על - - -

<עבד אל חכים חאג' יחיא (הרשימה המשותפת):>
כשאתה מדבר על התלמידים שלך ו - --

<צפריר ברוידא:>
לא, אז אני אמרתי התלמידים שלי ואמרתי שאני מתנגד לשימוש במינוח הזה. מיד השלמתי. אני מתנגד לשימוש במינוח הזה, אדוני יושב הראש, כי זה לא נכון. זה לא נכון לא על פי תקנות התעבורה. בשום מקום בתקנות התעבורה לא מוזכרת המילה תלמיד-מורה. 
<עבד אל חכים חאג' יחיא (הרשימה המשותפת):>
הקשר הזה לא מוזכר, הבנתי.

<צפריר ברוידא:>
עכשיו אני רק רוצה להזכיר שגם - - -

<קריאה:>
הוא מוזכר בצווי פיקוח מחירים שחתומים עליהם שר האוצר ושר התחבורה.
<צפריר ברוידא:>
אני אתייחס לעניין הזה של הצו לפיקוח על המחירים - - -

<קריאה:>
לא, כי שבאים לוועדה שהיא לא עוסקת כל יום בנהיגה, ראוי לא לעשות גניבת דעת, לספר את כל הסיפור.

<צפריר ברוידא:>
אני אספר את כל הסיפור. 

<היו"ר איתן כבל:>
חברים, אני מציע, ברשותך - - -

<קריאה:>
זה לא נושא הדיון, אבל - - -

<היו"ר איתן כבל:>
שנייה רגע. אני לא באתי עכשיו להתווכח אם כל אחד בקיא בנהלים – כן או לא. השאלה היא אם הטענה שמעלה כאן חברת הכנסת פלוסקוב, היא נכונה או לא נכונה. האם מתקיימת המציאות הזו בשטח, שתלמידים שמגיעים מחבר המדינות, עולים חדשים בכלל, לא רק, מגיעים והם נדרשים עקב העובדה שזה דיסוננס, זאת אומרת שאין אינטרס, אין הליכה – אני אומר את זה ככה – בין הרצונות של המורה, שיש לו באופן טבעי את העניינים שלו. לא כל דבר - - -

<טלי פלוסקוב (כולנו):>
יש לו את התלמידים שלו.

<היו"ר איתן כבל:>
כן. אני אתן לאדוני. רק התחלנו את הדיון, אתה רוצה שאנחנו כבר נלך? שנייה, חברה, לאט. אני קודם כל רוצה למקד אותנו בתוך הדיון. למה אני אומר את זה? כי א' אני אגיד את זה ככה, זה לא צריך להיות טבעי, אבל זה אנושי. אני לא מקבל את זה, אבל אתה יודע, אין אדם קרוב אלא אצל עצמו. זה צד אחד. צד שני, זה מקבל משנה תוקף שאנחנו בדיוק עוד במכתב שלכם – האיגוד של מורי הנהיגה – לגבי - - -

<קריאה:>
האיגוד זה לא אנחנו, זה הארגון. 

<היו"ר איתן כבל:>
לא, לא, כמה זמן צריך להמתין לטסט.

<עבד אל חכים חאג' יחיא (הרשימה המשותפת):>
זה גם שלנו, לא רק של המורים, אלא גם שלנו כחברי כנסת.

<היו"ר איתן כבל:>
אני אומר, הטענה שמעלה חברת הכנסת פלוסקוב, מקבלת מדרגה נוספת, כי לא רק שאין לו אינטרס מי יודע מה לשלוח אותו ולתת לו תאריך לטסט, כשיש לו בעיה עם התלמידים שלו, שהוא לא יודע להגיש אותם, אז בכלל הם נדחקים לשוליים.
<צפריר ברוידא:>
רק תרשה לי להשלים.

<היו"ר איתן כבל:>
אנא סיים, בבקשה.

<צפריר ברוידא:>
רק להשלים. גם בית המשפט, בג"ץ, קבע יותר מפעם אחת וכתב ככה – אין זה מתקבל על הדעת כי סמכות סטטוטורית תוענק לאדם פרטי, שאינו משרת במערכת שכוננה על פי דין ושאיננו חלק ממערכת שלטונית מוגדרת. ובג"ץ אחר קובע: אין לאציל סמכות הדורשת שיקול דעת שלטוני לגורמים פרטיים ואנחנו במפורש גורמים פרטיים ופה מדובר על שיקול שלטוני. 

<קריאה:>
ואיפה הבג"ץ על הטסטים?

<צפריר ברוידא:>
אני מבקש לאפשר לי לסיים ואחרי זה כל אחד יוכל - - -

<היו"ר איתן כבל:>
אני מאפשר לאדוני. תאפשרו לו.

<צפריר ברוידא:>
אם יוזכר וכבר הוזכר נושא הצו לפיקוח על המחירים, אני כבר מודיע פה, אני יודע שלמשרד הרישוי או למשרד התחבורה יהיה נוח מאד להסיט את הדיון לשם, כי מצאו את הצו הזה כמוצאי שלל רב. אני כבר במשך חצי שנה עוסק בנושא הזה ומכל הדברים זה מה שהם מצאו.

<היו"ר איתן כבל:>
צפריר, אוקיי.

<צפריר ברוידא:>
הצו לפיקוח מחירים לא עוסק בסוגיה.

<היו"ר איתן כבל:>
צפריר, תודה. זה לא מעניין אותי. אותי מעניין דבר אחד, בכל הכבוד, בתוך כל הדברים האלה, איך נותנים מענה לטענה שהעלתה חברת הכנסת פלוסקוב.

<אפי רוזן:>
אדוני, ובכלל, אם אדוני יודע שיש שוק שחור, נא יגיד לנו איך הוא יודע, שנלמד על השוק השחור. 

<היו"ר איתן כבל:>
שנייה, ברשותך.

<צפריר ברוידא:>
האם אתה יודע להגיד שאין שוק שחור?

<אפי רוזן:>
אני זומנתי לדיון, אני תיכף אגיד.

<טלי פלוסקוב (כולנו):>
אדוני, בגלל זה אני - - -

<צפריר ברוידא:>
תרשה לי, זה לא ביני לבינך. ביני לבינך הייתה לנו הזדמנות לשוחח, אתה לא רצית.

<אפי רוזן:>
חברת הכנסת אמרה שזה יפה שלא משנה כמה מתווכחים, בסוף אני אשם. על זה אני אענה בסוף.

<טלי פלוסקוב (כולנו):>
זה נכון, אבל אתה רגיל לזה.

<אפי רוזן:>
זה התפקיד שלי.

<היו"ר איתן כבל:>
אפי, אפי. 

<אפי רוזן:>
אתה יודע שאני אוהב להיות אצלך אדוני, אבל הדיון הולך לכיוונים אחרים. 

<היו"ר איתן כבל:>
אבל אפי, על הבוקר?

<טלי פלוסקוב (כולנו):>
אני רק רוצה לציין שכל מה שאני אמרתי אני אמרתי לכאורה, אבל אני לא סתם העליתי את הדיון הזה ואני לוקחת זמן מאד יקר של הוועדה ושל האנשים. אם אני העליתי את הסוגיה כאן, יש מקום לסוגיה. 

<צפריר ברוידא:>
יש.

<טלי פלוסקוב (כולנו):>
אז אני לא רוצה להגיד לך מי לקח כסף ומי שילם כסף - - -

<אפי רוזן:>
לא, לא, זה פסול ואנחנו רוצים לטפל בזה, אז שאדוני יבאר בפנינו את התופעה. 

<היו"ר איתן כבל:>
סליחה, חברת הכנסת פלוסקוב, אין לי ספק שיש את זה. להגיד לך מה הוא ההיקף, אני לא יודע, אבל זה שיש, בוודאות. אוקיי, לפי מה שרשום לי אתה בינתיים על תקן מקשיב.

<אפי רוזן:>
טוב, זהו.

<היו"ר איתן כבל:>
מקשיב ולא מתפרץ. 

<אפי רוזן:>
זהו.

<היו"ר איתן כבל:>
ורושם. 

<אפי רוזן:>
תודה. 

<עבדאללה אבו מערוף (הרשימה המשותפת):>
קשבנו.

<היו"ר איתן כבל:>
אבי קרמר, בבקשה. אחריו אבי גולן. אבל חברים, בלי סיפורים. 

<אבי קרמר:>
לא, אין סיפורים.

<טלי פלוסקוב (כולנו):>
אני יודעת שיש הרבה סיפורים.

<היו"ר איתן כבל:>
לעניין.

<אבי קרמר:>
לא, לא, העניין הוא שאנחנו קצת מופתעים מהכותרת של הנושא. המושג שוק שחור וחובה לקחת שיעורים כתנאי, היא לא מוכרת לנו ואולי היא בשוליים של השוליים, אבל - ופה האבל החשוב - מורה לנהיגה, מעצם העמדת הרכב, יש לו אינסנטיב להרוויח, אם יבוא עכשיו בן אדם, יבקש את הרכב של המורה, הוא מקבל על זה תשלום, כמו שאמרו חוק הפיקוח, יש לו את המערכת, הוא לוקח אותה. כל החוק הזה נועד – ובואו לא ניתמם – כל החוק הזה בא לוודא שהאנשים שבאמת מגיעים מחו"ל, מכל המקומות, מגיעים באמת עם רישיון ועולים ומכירים. 
אני בתור מורה לנהיגה, אם הייתי עכשיו הולך לארצות הברית או לכל מדינה אחרת והייתי צריך לעשות הסבה לרישיון שלי, הייתי מיוזמתי מחפש שיעור או שניים, על מנת להכיר כי לכל מקום יש את הספציפיקציות שלו, ובכל מקום – אם באחד מותר לפנות שמאלה כשהרמזור אדום ובשני יש פנייה ימינה – הייתי הולך לטסט לכיוון אחר. 

<היו"ר איתן כבל:>
אבי, אולי אתה מוכן להגיע לנושא?
<אבי קרמר:>
כן, אז אני אומר. אז דבר ראשון, ברגע שתלמיד רוצה לקבל טסט, ישלחו - - -

<היו"ר איתן כבל:>
אבי, אבי, אבי - - -

<אבי קרמר:>
אם יש מורה שנותן לו, הוא יכול לקבל טסט, אין שוק שחור - - -

<היו"ר איתן כבל:>
אבי, אתם מעצבנים אותי, סליחה. תעשה לי טובה. אני יצאתי מפה מאוחר אתמול בלילה, חברה, נו, באמת, מה אתם?

<אבי קרמר:>
אבל אני אומר - אין שוק שחור.

<היו"ר איתן כבל:>
סליחה, אתה יכול להגיד אחת מהשתיים, כל אחד יכול להגיד, תשמע, אנחנו לא יודעים על תופעה שכזו. אם יש תופעה - - -
<אבי קרמר:>
היא מגונה והיא בשוליים.

<היו"ר איתן כבל:>
שנייה. לא ביקשתי ממך עכשיו גם לצאת לי בהצהרות. אם יש תופעה כזו, אנחנו מתחייבים לבוא ולחזור הביתה ולבדוק אותה ולבחון אותה ולראות. תראה, למה אני אומר לך? על פחות מזה יש קומבינות, קל בחומר שבקל וחומר. אני אומר, אמרתי, הטבע האנושי והבלגן שיש בכל הסיפור של הגשה לטסטים, שהיא לא הדיון כאן, אבל היא ברקע כל הזמן. 

<אבי קרמר:>
היא השורש.

<היו"ר איתן כבל:>
יפה, אז עכשיו אתה נותן לי הרצאות בעיר אחרת. מספר לי ימינה, שמאלה, לא הבנתי. 

<אבי קרמר:>
לא, לא, היא אמרה שזה - - - על השיעורים.

<היו"ר איתן כבל:>
אבל עזוב, זה לא מעניין. 

<אבי קרמר:>
אוקיי. אז עכשיו לעצם העניין. 

<צפריר ברוידא:>
השורש הוא שהמורה אמור לעסוק בזה במקום משרד הרישוי.

<היו"ר איתן כבל:>
צפריר, ביקשת שלא יפריעו לך. תתאמן על עצמך גם.

<אבי קרמר:>
עכשיו בואו נפתח את הנושא עצמו. א', מבחינת מבחן השליטה, את הצורך שלו כולם מבינים. השוק השחוק, כאילו, שלא קיים לטעמי, ואם הוא קיים הוא בשולי השוליים של החברה, בשולי שוליים של הקיצוניות, נוצר רק מדבר אחד. יש מחסור עצום - וזה לא חדש - של מבחני נהיגה בישראל. אנחנו מטרטרים שנה בבתי משפט, עם רצונו של שר התחבורה לשנות את הסיסטמה עם ההפטרה ועם כל הדברים האלה, הגישו בג"ץ, אנחנו בתוך מכלול שלם של שינוי, שאם לא היה הבג"צים האלה, אני חושב שבינואר היינו אנשי בשורה וכל הנושא הזה לא קרה.
<היו"ר איתן כבל:>
תודה אבי. יש לי רעיון יותר טוב. אבי, גמרנו, הבנו. איך אומרים? אין לך בשורה וגם לא היית עכשיו איש בשורה. בסדר, נתתי לך לדבר, אבי.
<אבי קרמר:>
כן, בסדר גמור.

<היו"ר איתן כבל:>
אבי גולן, בבקשה. מי אדוני שם בפינה?

<אבי קרמר:>
מורה שעובד עם המורות. 

<היו"ר איתן כבל:>
אוקיי. מה שמך?

<מיכאל זיס:>
מיכאל זיס. אני המום - - -

<היו"ר איתן כבל:>
לא, לא, לא, אני אתן לך. יש אנשים שנרשמו. כן, בבקשה, אבי, בקצרה ממש. תגיד מה יש לך לחדש לנו.

<אבי גולן:>
שלום ותודה. מה שאמר צפריר הוא לגמרי לא מדויק. מה זה מורה פרטי? המורה כפוף לבית ספר וכפוף למשרד התחבורה ולמנהל האגף, כשמנהל האגף מטפל אישית בכל דבר ודבר, הווטסאפים שלו פתוחים ואם יש בעיה של מישהו שסרח, יכול לפנות אליו והוא יתקן את זה. ויש מנהל בית ספר והוא יתקן את זה. מה זה מורה פרטי? אין דבר כזה. מאיפה הוא הביא את זה? לא קיים ולא היה. יש בעיה מסוימת, פונים למנהל בית הספר, מנהל בית הספר מפנה את זה למשרד התחבורה, פותרים את הבעיה של האיש שסרח. אז אם אחוז קטן סרח, להעמיד אותו על מקומו. זה כל העניין.

<היו"ר איתן כבל:>
תודה. וואלה, אתה רואה? 

<טלי פלוסקוב (כולנו):>
קצר ולעניין. 

<קריאה:>
זה תימני. זה התימנים.

<היו"ר איתן כבל:>
או שאנחנו מוגבלים. 

<עבד אל חכים חאג' יחיא (הרשימה המשותפת):>
אבל הם יצאו מהכרם כבר מזמן. 

<היו"ר איתן כבל:>
אוקיי. יש לנו את עורך הדין צביקה גרייבר. 

<צבי גרייבר:>
כן, שלום.

<היו"ר איתן כבל:>
היי, צביקה. עמותת קיפ-עולים.

<צבי גרייבר:>
קיפ-עולים, אנחנו עמותה שבעצם לא מביאה עולים לישראל, בשונה מהרבה עמותות, אלא עוזרת להם להישאר פה.

<היו"ר איתן כבל:>
ברור. משמרת אותם.

<צבי גרייבר:>
למי שזה לא היה ברור. אז אדוני יושב הראש, הנושא הזה הוא יותר קרוב לליבי, בגלל שאנחנו מקבלים מאות פניות בעמותה מעולים חדשים מכל רחבי הארץ ומכל רחבי תבל שמגיעים לפה ואוכלים הרבה מאד קש עם עניין רישיון הנהיגה, שאני לא בא ומאשים איזה שהוא מורה ספציפי או בית ספר לנהיגה כזה או אחר, אבל אין ספק שיש פה שוק שחור. את יכולה להגיד את זה ולשים את זה על השולחן ואני יכול בסוף השיחה גם להביא לך הרבה מאד מקרים של מורי נהיגה שאמרו לעולה חדש – אם אתה רוצה לקבל את הטסט שלך, אז בוא תעשה ככה וככה ואז - - -

<קריאה:>
מה זה ככה וככה?

<צבי גרייבר:>
תשלם. כן, תשלם כסף. 

<קריאה:>
על מה? על שיעורי נהיגה? על טסט? על מה?

<צבי גרייבר:>
עבור שיעורי נהיגה שהוא לא צריך ואפילו יותר גרוע מזה.

<עבד אל חכים חאג' יחיא (הרשימה המשותפת):>
לכמה שיעורים הוא מחויב?

<צבי גרייבר:>
הוא לא צריך לעשות שום שיעור. תתנו לי לדבר.

<טלי פלוסקוב (כולנו):>
הוא לא מחויב. זה בדיוק העניין. הוא לא מחויב.

<צבי גרייבר:>
הוא לא מחויב לכלום, וזו בדיוק הבעיה, אדוני יושב הראש.

<טלי פלוסקוב (כולנו):>
הוא יכול ישר לגשת למבחן. 

<צבי גרייבר:>
ולכן הנושא הזה צריך להיות קצת יותר מרתיע - - -

<קריאה:>
אבל יש עוד מורה.

<צבי גרייבר:>
יש עוד מורה, אבל הם לא יודעים לאן להגיע. 

<קריאה:>

מה זאת אומרת? יש - - - של כל המורים. 

<לאה ורון:>
רגע, אל תפריע לו בבקשה. הוא ברשות דיבור.

<צבי גרייבר:>
בדיוק. הם לא יודעים לאן להגיע. הם מגיעים לארץ ישראל, הם נוהגים שנה שלמה, ככה שבכלל אין שום היגיון מראש לבקש מהם לעשות טסט, אחרי שהם כבר נהגו שנה שלמה בארץ, אז כל מומחי הבטיחות בדרכים למיניהם יכולים לשים את זה בצד. הם נוהגים שנה בארץ, הם יודעים לנהוג, הם נוהגים 20 ו-30 שנה לפני ואז הם מגיעים לשיעור הנהיגה, כשהם לא קיבלו שום הכוונה להגיע אליו, לא מאף ארגון ולא מאף אחד ואותו מורה לנהיגה שם אותם בסוף הטור, או כמו במדינת ישראל – אתה רוצה להתקדם בתור? תשלם משהו, תעשה משהו ויש לי פה מגוון סיפורים שאני יכול להעביר.

מעבר לזה, אנחנו מבקשים אפילו להרחיב את הדרישה, מחברות הכנסת טלי פלוסקוב ונורית קורן ושאני שמח מאד שסוף סוף שמו את הנושא הזה על השולחן, כי זה פשוט שוק שחור ובואו נקרא לזה שוק שחור, ואפילו להגדיל את הדרישה ולבטל את המבחן לעולים חדשים. אין שום סיבה בעולם שעולה חדש, שנהג 40 שנה, יהיה פה בארץ ויכשל טסט אחרי טסט, כי מישהו מחליט שזה פשוט לא מתאים. 

<טלי פלוסקוב (כולנו):>
אגב, אני הגעתי בשנת 1991 ולא הייתי צריכה לעבור מבחן.

<צפריר ברוידא:>
רגע, למה הוא נכשל, על ידי המורים?

<צבי גרייבר:>
לא, לא, זה לא קשור. אני לא בא ומאשים אותך. 

<צפריר ברוידא:>
זאת אומרת שהוא לא יודע לנהוג - - -

<צבי גרייבר:>
אז אם הוא לא יודע לנהוג, שלא יתנו לו לנהוג שנה לפני זה בארץ. הם לא יכולים לעשות ביטוחים. אני אומר שהמצב כרגע לא - - -

<טלי פלוסקוב (כולנו):>
אז אנחנו אשמים?

<צבי גרייבר:>
אני יכול סיים את דברי?

<לאה ורון:>
רגע, תאפשרו לו לסיים. היא גם לא יכולה לרשום ככה את הפרוטוקול.

<צבי גרייבר:>
תודה רבה. המצב כרגע הוא לא הגיוני. מצד אחד מאפשרים לעולים חדשים לנהוג שנה שלמה כשהם מגיעים לארץ ומצד שני, כשהם צריכים כבר לקבל את הרישיון שלהם, הופכים את זה פשוט לסיוט ואני יכול להגיד לכם במפורש שיש עולים חדשים שפשוט עזבו את המדינה הזו, כי אתה תספר לי אדוני המורה לנהיגה, איך אתה מביא אוכל והולך לעשות קניות ואוסף את הילדים מהגן, כשהטסט שלך הוא עוד חצי שנה.

<צפריר ברוידא:>
זה המחסור. זה לא קשור אלינו.

<צבי גרייבר:>
לא משנה. אני אומר בסופו של דבר, המצב כרגע הוא לא הגיוני. אני מבקש להחזיר את זה לפני שהייתה העלייה מברית המועצות בשנות ה-90, כשעולים חדשים בכלל לא היו מחויבים לעשות שום מבחן שליטה ושום דבר. היו מגיעים, מקבלים רישיון והגיע הזמן להחזיר עטרה ליושנה ואנחנו נדרוש את זה. תודה. 

<היו"ר איתן כבל:>
תודה יקירי. אני כבר אומר לך שחשוב לי לקבל ממך פנייה מסודרת אלינו, עם הטענות שמועלות, פשוט כדי שזה לא יהיה רק מילים באוויר.

<צבי גרייבר:>
אין שום בעיה.

<היו"ר איתן כבל:>
אם הטענה שמדובר פה, אני חושב שיש בעיה. אני אומר יש בעיה לתלמידים בשוטף, אז כל מי שהוא קצת חריג במסלול, אז זה רק מקבל באופן טבעי משנה תוקף. לא תמיד, אני אפילו אומר, לא כמי שרוצה להתעלל בו, כי המציאות שנוצרה היא כזו שצריך לתת לזה מענה מיוחד. אם לא, חבל על הזמן ותיכף נגיע לעניין הזה.

חברת הכנסת נורית קורן, בוקר טוב יקירה. 

<נורית קורן (הליכוד):>
בוקר טוב.

<היו"ר איתן כבל:>
נזכרתי שגם הגשת את הדיון המהיר.

<נורית קורן (הליכוד):>
נכון.

<היו"ר איתן כבל:>
אבל לפני כן חאג', משפט אחד. 

<עבד אל חכים חאג' יחיא (הרשימה המשותפת):>
אני אומר במשפט אחד. העניין הזה של הקשר של הנהג, שצריכים לאשרר לו את הרישיון – אני אקרא לזה ככה – שהוא נהג שצריכים לאשרר לו - - -

<טלי פלוסקוב (כולנו):>
נכון, המרה.

<עבד אל חכים חאג' יחיא (הרשימה המשותפת):>
כן, לאשרר לו את רישיון הנהיגה, זה המצב. והוא צריך להגיע לבית הספר לנהיגה ולהגיע למורה נהיגה. למה שאנשים כאלה לא ירשמו ישירות לטסטים כבר במשרד התחבורה ושיעשו את השידוך הזה ואז ישלמו גם עבור הרכב שבו יעשו את הטסט ולא צריך ללכת ולהיות בראש התור או באמצע או בתחתית התור, ואז, איך שמקדמים אותם לפי הטענה הזו, צריכים לשלם. אז שהרישום יהיה במשרד התחבורה ויעשו את הקשר הזה. תודה.

<היו"ר איתן כבל:>
תודה. 

<אפי רוזן:>
להשיב עכשיו, או שזו תהיה התפרצות לפני שהוא יוצא?

<היו"ר איתן כבל:>
לא, לא, לא עכשיו.

<טלי פלוסקוב (כולנו):>
אנחנו נעביר לו את התשובה. 

<עבד אל חכים חאג' יחיא (הרשימה המשותפת):>
יש לי דיון אחר. 

<היו"ר איתן כבל:>
את רוצה להתייחס? כי אנחנו לקראת מיצוי.

<נורית קורן (הליכוד):>
כן, אני אתייחס בשורה, ברור. אני אומר איך אני קשורה לנושא הזה. אני יושבת ראש השדולה למען קידום עולים ועלייה, דוברי צרפתית, ושם גם הם עוברים שבעה מדורי גיהינום. מהידוע לי ומהפעילות שלי, אני ביקשתי מהשר לבוא ולנסות לקבל את הסכם ההכרה בין צרפת לישראל, כדי שהאנשים האלה לא יצטרכו לעבור את המבחנים. 

הבעיה היחידה שפתאום מישהו הפיץ שמועות לא נכונות, שזה כן כבר אושר ואנשים הגיעו – זה לא אתם, אני גם יודעת מי.

<אפי רוזן:>
אז זה בשלבים מאד מתקדמים, אז זה לא - - -

<נורית קורן (הליכוד):>
אני יודעת, אני יודעת. אני עוקבת אחרי זה כל יום כי אני רוצה לבוא ולבשר שהנה, הצלחתי להזיז קצת משהו. אני נפגשתי גם עם השגרירה בקשר לזה וביקשתי ממנה לקדם את זה כמה שאפשר. אז אם ידוע לכם איפה זה עומד, אני אשמח לדעת בדיוק איפה זה עומד ואם צריך עזרה שלי, אני מאד אשמח. 

בנושא של רישיונות נהיגה, שבעצם דיברנו גם על זה, שרישיונות נהיגה מזויפים, צריך להילחם בתופעה הזאת, שזו בעיה.

<טלי פלוסקוב (כולנו):>
כמה זה קיים היום? אני יודעת שבשנות ה-90 - - -

<קריאה:>
היום זה כבר לא קיים.

<נורית קורן (הליכוד):>
זה כבר לא קיים?

<טלי פלוסקוב (כולנו):>
היום זה כבר לא קיים. הייתה תקופה. 

<אפי רוזן:>
אני רוצה להוסיף עוד נתון אחד. אתה יודע, אנחנו הישראלים חושבים שכל טענה שאמרנו היא מדעית. אז אני אגיד נתון אחד כדי שנבין. בדקנו את זה, גברתי. אילו אחוז המעבר במבחני השליטה היה עומד על 95% ומעלה, זה אומר שבאמת אנחנו סתם מענים את האנשים. אני אפתיע אתכם. 20% מהאנשים נכשלים בטסט. האם לתת את הוואוצ'ר הזה קארט בלאנש, או לא? 
<צבי גרייבר:>
אולי כי הטסטרים לא מדברים את השפה שלהם?

<נורית קורן (הליכוד):>
כמה, 20% נכשלים?

<אפי רוזן:>
אני לא הפרעתי לך.

<צבי גרייבר:>
סליחה, אבל אני שואל אותך. אולי כי הטסטר מדבר איתו ב - - -

<אפי רוזן:>
אני מומחה בהפרעות, אבל תראה איך לא הפרעתי לך. 

<נורית קורן (הליכוד):>
רגע, רגע, סליחה. 20% מבין - - -

<אפי רוזן:>
20% מהאנשים שעושים המרה, נניח על כל 100 עולים – 20 לא כשירים לנהיגה. 

<נורית קורן (הליכוד):>
אוקיי, אפשר לפלח את זה - - -

<טלי פלוסקוב (כולנו):>
ומה הסטטיסטיקה של כולם?

<אפי רוזן:>
רגע.

<טלי פלוסקוב (כולנו):>
לא, אבל תענה לי.

<אפי רוזן:>
אוקיי. 

<טלי פלוסקוב (כולנו):>
ומה האחוז של הלא עולים חדשים שניגשים למבחנים ולא עוברים?

<אפי רוזן:>
הוא הרבה יותר גבוה. ממוצע המעבר של טסט למבקש רישיון נהיגה בישראל, הוא עובר ב-3.6. זאת אומרת כל אחד עושה בערך 3.5 מבחנים בממוצע, אבל אנחנו משרד התחבורה. אגב, האחריות, ואגב, הוועדה הזאת שוקדת כל הזמן על חיסכון מה שנקרא בחיי אדם. האם אנחנו על כל 100 עולים יכולים להרשות לעצמנו שרק 20 לא יודעים לנהוג? להכניס 20 נהגים - - - 

<היו"ר איתן כבל:>
אפי, עזוב עכשיו. 

<לאה ורון:>
אתה עונה לנושא שאיננו כרגע על שולחן הוועדה.

<היו"ר איתן כבל:>
אפי, נו באמת.

<אפי רוזן:>
לא, אני זרקתי - - -

<היו"ר איתן כבל:>
אפי, אל תזרוק. ביקשתי ממך לעזוב. 

<אפי רוזן:>
כי כולם מבינים בבטיחות.

<היו"ר איתן כבל:>
יש לי בדיוק עוד כמה דקות לסיים. 

<צבי גרייבר:>
לכן נותנים להם לנהוג שנה לפני. 

<היו"ר איתן כבל:>
בבקשה. אני אגיד לכם מי עכשיו בזכות דיבור, מסיימים ואני מסכם. כמובן אני אתן לאפי להתייחס, אחרי שאני אציע את ההצעה שלי, כי העניין ברור. יש את דוידי הרמלין, איציק סנדלר, עירית זינגר ומיכאל. בבקשה.

<דוידי הרמלין:>
תודה אדוני.

<לאה ורון:>
רק קצר, קצר, חייבים לסיים.

<דוידי הרמלין:>
קצר ולעניין.

<היו"ר איתן כבל:>
דוידי הרמלין, ראש מטה ויועץ בכיר למנכ"ל משרד העלייה והקליטה. 

<דוידי הרמלין:>
קודם כל אנחנו מברכים על הדיון ואנחנו, בהנחה ואכן יש תופעה כזאת, נבחן אפשרויות על מנת ליידע את העולים לגבי ההליך הראוי, כדי שלא יפלו לבורות שאולי מאן ד-הוא קורה להם. 

<תמר פרידמן:>
פנתה אלי מישהי ממשרד העלייה והקליטה ואמור להיות טופס באתר שלכם, שמסביר בדיוק את כל ה - - - לפני יותר משנה הוא התפרסם. 

<היו"ר איתן כבל:>
תמי, מבחינתי לא אמרת כלום. סתם. אני אסכם את זה. זה לא שאלות ותשובות עכשיו. אני אסיים, אני אאפשר לך, כדי שהדברים יירשמו. 

<תמר פרידמן:>
הייתי חייבת להעיר על זה, כי הוא אמר שאין - - -

<לאה ורון:>
כן, אבל בוועדה מבקשים רשות דיבור ויושב הראש נותן.

<היו"ר איתן כבל:>
זה לא ויכוח עכשיו עם הילדים בבית. חייבים להגיב. 

<דוידי הרמלין:>
אני לא אומר שלא פרשת נכון, אולי לא הסברתי נכון. המידע לעולים נגיש תמיד. היות ואנחנו מבינים שיש בעיה בעקבות היוזמה של חברות הכנסת והוועדה, אנחנו גם נדאג ביתר תשומת לב לוודא שהמידע על ההליך הראוי מגיע לעולים, בין היתר באמצעות ירידי מידע באולפנים, שזה דבר חדש שאנחנו מעבירים בכל אולפן, בהנהלה הבכירה של המשרד ומעבירים.

<היו"ר איתן כבל:>
תודה.

<דוידי הרמלין:>
אדוני, אני מבקש להעלות בקצרה את ה-נקודה. כי זה הסימפטום של המחלה שהוזכרה ועל כן לא ארחיב בה, של כל העניין של הטסט המעשי אחרי שנה. אני רק רוצה לעדכן את הוועדה, שכבר בדיוק לפני שלושה חודשים משרדנו פנה למשרד התחבורה בבקשה לשנות את התקנות, מתוך תפיסתנו שיש אבסורד בכך שתייר יכול לנהוג פה עם רישיון צרפתי ובן אדם שכבר נוהג פה שנה ברכב משפחתי, ואני לא מדבר על נהגים מקצועיים ומשאיות ואוטובוסים, אבל נהג משפחתי צריך, עם כל העומס והקושי שמתמודדים בתהליך העלייה, ללכת ולבקש מעולים שעלו ממדינות מתוקנות כמו צרפת, להגיד להם שאתם צריכים ללכת לעשות טסט מעשי, אדוני, תסלח לי שאני אומר, אתה ואני לא היינו עוברים היום טסט מעשי. אני לא בטוח. אני לפחות לא.
<קריאה:>
מה זה מדינה לא מתוקנת?

<דוידי הרמלין:>
מדינה מתוקנת זאת מדינה שמדינת ישראל תחליט והערוצים המקצועיים שלה, שזה לא מקומי להחליט, שהיא מדינה מתוקנת. עכשיו, עם עושים המרה או לא עושים המרה, זו החלטה מקצועית של משרד התחבורה. נא לתקן את התקנה וזה בסמכות משרד התחבורה. זאת עמדתנו, המלצתנו, לתקן את התקנה הרלבנטית, לפחות לגבי רכב - - -

<היו"ר איתן כבל:>
תודה. 

<לאה ורון:>
זה משרד התחבורה באישור ועדת הכלכלה.
<היו"ר איתן כבל:>
כן, כן. איציק, בבקשה. חברים, לנקודה.

<איציק סנדלר:>
טוב. קצר, קצר. 

<היו"ר איתן כבל:>
לא, הבעיה היא לא קצר, גם לנקודה. 

<איציק סנדלר:>
יש לי פה שני טפסים של עולים חדשים. שני הטפסים האלה הגיעו אלי.

<היו"ר איתן כבל:>
איציק, מאיפה אתה?

<איציק סנדלר:>
אני ממודיעין ויש לי עמותה בנושא בטיחות בדרכים. שני הטפסים האלה של עולים חדשים, שהם לומדים באולפן ורוצים לעשות טסט ואני רוצה לטפל בהם בטסט. בכדי לטפל בהם בטסט אני שולח את זה לאפי, שתיכף אני אדבר על ה-20% שהוא דיבר. אפי מזין אותם למערכת ומקבל דו"ח מחשב שאומר לי מתי יש לי טסטים. לשני החברה האלה, שהם רוצים לעבור טסט והם רוצים לקנות אוטו פטור ממס, הם יקבלו את הטסט בעוד ארבעה חודשים, בגלל אפי. עוד ארבעה חודשים.

עכשיו אני אזרח, שאני מאד רוצה לקדם את העלייה. מאד איכפת לי שהעולה החדש הזה יהיה עם הרגשה טובה. אז מה שאני עושה, אני נותן לו על חשבון תלמידים שלי את הטסט. עכשיו אני חייב להגיד לך שיש לנו במדינה שלושה מחוזות, סליחה, שלושה אזורי רישוי שונים לחלוטין. כל אזור רישוי - חיפה, מרכז, ירושלים - מתנהג בצורה שונה. אין נוהל אחיד בין כולם. זה מדינות אחרות. יש מחוזות שברגע שאתה מגיש להם את הטופס של ההמרה, אתה מקבל באופן אוטומטי טסט עבורם. באופן אוטומטי, בצורה ישירה – עבור שני האנשים האלה אתה מקבל. 

<טלי פלוסקוב (כולנו):>
בלי שום קשר לתור.

<איציק סנדלר:>
יש מקומות אחרים, לדוגמא אצלנו בירושלים, שאני כפוף לירושלים, זה נכנס לרשימה ונכנס להקצאה שלי. זה לא תקין. זה יוצר בעיה. אני כאזרח, כאחד כזה שרוצה לקדם את העלייה, אני רוצה - --

<היו"ר איתן כבל:>
איציק, תודה.

<איציק סנדלר:>
שנייה, עוד דבר אחד, אחרון. אני נמצא בשטח ומישהו דיבר, כשהוא דיבר על נתונים והציג את עצמו כמישהו שהוא מאד מאד מדעי. רק אם הוא יוכל להציג לנו את ה-20% עוברים, אני מאד אודה לו. אין 20% עוברים ב - - -
<אפי רוזן:>
לא, 20% נכשלים. 

<איציק סנדלר:>
כמות העוברים היא - - -

<לאה ורון:>
20% נכשלים. 

<אפי רוזן:>
סנדלר, הבעיה שלך שאתה רק מדבר, אתה אף פעם לא מקשיב. אתה מנצל את הבמה להתנגחויות.

<היו"ר איתן כבל:>
אפי. 

<אפי רוזן:>
סגרתי לכם את הברזים. סגרתי. 

<היו"ר איתן כבל:>
אפי, בחייאת, אפי. מה אתה?

<אפי רוזן:>
אדוני, עובד מדינה הוא לא טרף. 

<היו"ר איתן כבל:>
אפי.

<אפי רוזן:>
הוא לא טרף. אי אפשר שאדם - - - פה ו - - -

<היו"ר איתן כבל:>
אפי, סליחה.

<אפי רוזן:>
אני לא בג"ץ, סנדלר.

<היו"ר איתן כבל:>
אפי.

<אבי גולן:>
שיגיש בג"ץ. 

<היו"ר איתן כבל:>
שנייה, אבי.

<אפי רוזן:>
בושה וחרפה.

<היו"ר איתן כבל:>
אפי. 

<אפי רוזן:>
עובדי מדינה – טרף.

<היו"ר איתן כבל:>
אפי. 

<אבי גולן:>
את המורים אני מייצג. לא אתה. 

<היו"ר איתן כבל:>
אבי, לא. נו, מה? בחייאת אפי. נו. 

<נורית קורן (הליכוד):>
חברים, תאפשרו.

<היו"ר איתן כבל:>
בחייאת דינק. מה זה? אתה יודע מה, צריך להמציא מד חדש לרגישות. הוא מציג. אתה יודע איך אני מדבר? לשיטתך אני צריך להיכנס למאסר עולם עם עבודות פרך. 

<לאה ורון:>
אנחנו בעד.

<היו"ר איתן כבל:>
אוקיי, תודה. אני אתעלם, מתוך מחשבה שלא הבנתי את מה שאמרת. עירית זינגר, בבקשה, בקצרה.

<עירית זינגר:>
בוקר טוב. אני מייצגת את הצד של המורים. יש פה שני ארגוני מורים שמשום מה חושבים בדיוק את אותו דבר. הצד שלנו לא מדבר האם אנחנו כן צריכים מבחן המרה או לא צריך. אף אחד לא קרה לנו אף פעם לתוך איזו שהיא ועדה לשאול האם יש שיקול דעת בלקיים מבחן כזה או לא, כי לדעתי זאת סוגיה לגמרי שונה.

<היו"ר איתן כבל:>
היא לא קשורה.

<עירית זינגר:>
הסיפור שלוקחים כספים מהצד, כמו כל דבר, אני לא מכירה את זה ואני באה מעיר שהיא עיר ההמרות – נתניה. עם כל הצורך והלחץ, מכירה את הבעייתיות, שהרי לא היינו יושבים בדיון הזה, גם אם צריך את ההמרה הזאת, אם לא הייתה מצוקה כזאת גדולה, אם לא היה נתח אחד שצריך עכשיו לחלק אותו. כי אם אפשר היה להקים עכשיו איגוד לאנשים שנמצאים במצב של שלילה, בטח הם היו יושבים פה באחד משני הכיסאות האלה. ואם התלמידים היו יכולים והחיילים, כל אחד היה יושב כאן. כי יש עוגה, העוגה קטנה, קשה לחלק אותה. 

<היו"ר איתן כבל:>
תודה.

<עירית זינגר:>
ופה, הוועדה הזאת התכנסה כבר כמה פעמים כדי לגעת בנקודה המסוימת הזאת. אני מציעה שמשרד התחבורה ייקח עליו את ההמרות, כי זה היה כבר פעם, ותלמיד שירד אחרי ההזנה עם הטופס, יקבל תאריך, ירד למורה שלו וייגש למבחן.

<היו"ר איתן כבל:>
תודה עירית. מיכאל, אחרון. 

<נורית קורן (הליכוד):>
נכון, זה הדבר הכי נכון.

<מיכאל זיס:>
אני אחרון, אז אתם יכולים לשאול את כל השאלות על ההמרות אותי, כי אני המורה שמנהל הכי הרבה תיקים בארץ כנראה.

<היו"ר איתן כבל:>
אתה מורה פרטי?

<מיכאל זיס:>
מורה פרטי.

<היו"ר איתן כבל:>
איפה?

<קריאה:>
בבית ספר. בבית ספר לנהיגה.

<היו"ר איתן כבל:>
חברים יקרים.

<מיכאל זיס:>
בתל אביב, בחולון ובהרצלייה. יש לי בערך 50 טפסים בו זמנית כל הזמן. מזמינים אנשים לטסטים גם ממוסקבה ומגיעים לפה. היו לי גם צרפתים.

<היו"ר איתן כבל:>
מה, יותר קל לעבור פה?

<מיכאל זיס:>
היו לי גם צרפתים ומגרמניה, מכל מקום. אני רציתי ברשותכם לענות על כמה שאלות. א', אצל הרוסים אין בעיה, כי הרוסים יכולים להגיע לכל אתר של הרוסים ואני האתר הראשון, מספר אחת. תרשום ברוסית מורה נהיגה בארץ – אתה תראה אותי. אם הם באים אלי, הם יודעים את כל הכללים. שיעור עולה 140 שקלים. טסט עולה 230 שקלים. הוא מעביר לי את הטופס, אני מזמין לו טסט. הוא רוצה לקחת שיעורים, שייקח. לא רוצה לקחת, שלא ייקח. לא מעניין. תמיד יש מקום שלישי בטסט, שאני יכול להכניס בן אדם שלא רוצה לקחת שיעורים. זו שאלה ראשונה. 
אצל הצרפתים יש בעיה. כי עולים חדשים שיש להם ניסיון בארץ, צרפתים, כמעט ולא קיימים בתוך מורי הנהיגה ואף אחד לא מדבר צרפתית. ולתקשר עם צרפתים, נורא קשה. אף אחד מהם לא יודע גם אנגלית. אז אי אפשר. עם האנגלים, עם הגרמנים, אתה יכול לתקשר בלי בעיה. עם הצרפתים יש בעיה. אז מה שצריך לעשות, צריך להעלות את המודעות לצרפתים, שלא ישלמו כסף על מה שאין צורך לשלם. זה דבר שני.

דבר שלישי. בן אדם ממדינה מתוקנת אומר אני רוצה שיצלם לי איזה שהוא צומת בפריז, שיש לו שלושה רמזורים באותו מקום. מדינת ישראל זו מדינה עם היפר-רגולציה. לדעתי זה טוב, בגלל שהקיבולת בתל אביב היא פי שלושה אולי מפריז. אני לא מכיר את כל המקומות. אולי בברלין הקיבולת גם גבוהה, אבל בפועל אין אף מדינה בעולם שיש לה תנועה כמו בארץ. אני כבר לא מדבר על הנהגים. 

לגבי הצורך לעשות המרת רישיון, וזו תשובה לאדוני, שאומר שבן אדם שנוסע בכביש, לא צריך לעשות כבר המרת רישיון. לאלף – וזה אילוף מה שאני עושה עם האנשים האלה, זה אילוף – לאלף בן אדם לטסט, הכי קשה, הכי קשה. זה לא ילד צעיר. זה לא בן אדם שבא להמיר רישיון. זה לא אנשים מבוגרים. הכי קשה לעבור טסט זה לישראלי שצריך לעשות שוב מבחן אחרי שלילת רישיון לשלוש שנים בגלל אלכוהול או משהו אחר.

<נורית קורן (הליכוד):>
כן, את זה אנחנו כבר יודעים בעל פה.

<מיכאל זיס:>
שלעבור טסט בשבילו, הם לוקחים לא 20 שיעורים. לפעמים 50 שיעורים כי הם צריכים, הם מחכים שלוש שנים לרכב. עברו כבר את הסיוט של בית המשפט, של עורכי הדין, של ועדה רפואית. אוטוטו הוא צריך לקבל רישיון והוא נכשל טסט אחרי טסט. למה? כי ישראלי שנוסע, מה, לעצור בעצור?

<היו"ר איתן כבל:>
אוקיי מיכאל.

<מיכאל זיס:>
אוקיי. זה דבר נוסף. 

<היו"ר איתן כבל:>
דבר אחרון.

<מיכאל זיס:>
יש שתי בעיות. בעיה ראשונה, שנותנים לכל שישה תלמידים טסט אחד ואתה לא יכול להיכנס לקצב הזה, כי משרד התחבורה והבוחנים הם בקצב שלהם. בעיה שנייה, בהוראת שעה צריך להרחיב, לפחות לשנה וחצי, את היכולת להשתמש ברישיון זר, עד שתיכנס הרפורמה וכל הבעיות יפתרו. או יפתרו בדרך אחרת, אני לא יודע. זה כל הסיפור.

<היו"ר איתן כבל:>
תודה. משפט. מי אדוני?

<אבנר בנדיקט:>
אבנר, מהאיגוד המקצועי של מורי הנהיגה. נפגשנו גם בעבר. יש לי הצעה אופרטיבית. שמשרד הרישוי ייקח את כל הטסטים, יחלק אותם ישירות לתלמידים בתיאום עם המורה והבעיות יפתרו.

<היו"ר איתן כבל:>
אוקיי, תודה. 

<מיכאל זיס:>
מי יתאם את הלוגיסטיקה?

<היו"ר איתן כבל:>
מיכאל. אני רוצה לסכם, ברשותכם ואז אני אתן לאפי. לא לעשות סיכום על הסיכום, אלא לתת התייחסויות.

<נורית קורן (הליכוד):>
אני רק רוצה שהוא ייתן לנו תשובה בנושא של הצרפתים, בסדר?

<היו"ר איתן כבל:>
כן, כן, בסדר. אני ברשותכם רוצה לומר כך. קודם כל לנושא שלשמו התכנסנו כאן, בראש ובראשונה, זה העניין הזה של שוק שחור. אני לא מוכן שנעבור על זה לסדר היום. אני בטוח שיש. אני בטוח שיש כמו בכל דבר, אלא שיש דברים שמקבלים באופן טבעי, עקב הנסיבות, משנה תוקף. אני עוד לא מתעסק בנסיבות. אני רק אומר קודם כל שחייבת להיות בדיקה. אני אומר את זה, אפי, ללא שום קשר. 

בדיקה יכולה להיות גם אם יוצא גל פרסום, שמזהיר. זאת אומר כבר זה מכניס אנשים למדרון אחורי. עד הפעם הבאה. אין כאן מצב שבו עכשיו זה ייגמר לעולמי עד, אבל שאנשים יידעו שהתופעה הזו היא תופעה ואני לא אוהב להגזים, עכשיו כולם וזה, אבל יש ובנסיבות המתקיימות היא כנראה יותר ממה שמצופה "מהנורמה". דהיינו, אם יש רמת פשיעה או הסרחה, ברשותכם, בעניין הזה ברמה X בדרך כלל, פה אני מניח, עקב הנסיבות המתקיימות של מחסור, זה מקבל משנה תוקף.
לכן חייב שייצא חוזר שלכם, גם למורים, שקודם כל אתם – אבי, צריכים להוציא חוזר שלכם. את גברתי, כל אחד מהמקום שלו צריך להוציא חוזר, להגיד התקיים דיון, זומנו לדיון בכנסת, הועלה העניין הזה. לא עם הסברים עכשיו. כמובן כולם צדיקים, אלא שנבין, שיידעו, שזה יוביל אנשים לרדת למדרון אחורי, פעם אחת.

פעם שנייה, תראו, אני חושב שבנקודה הזו, עד שנפתור את הרפורמה – מיכאל – ייגמרו כבר כל העולים לישראל. אני לא רוצה לחכות לרפורמות. איך אומרים, אני מכיר פה. רפורמה זאת מילת קסם כדי לא לעשות כלום. אני לא רק מאשים, אני רק אומר את זה. אם הגעת והייתה לך זכות ואתה כבר בתוך התהליך של הרפורמה, הרווחת. אבל אם אתה אומר נחכה לרפורמה, בוקר טוב, איך אומרים, אתה יכול לחכות. 

לכן אני אומר בנקודה הזאת, אפי, אני באינסטינקט שלי, ודרך אגב, מה שמיכאל אמר, שבאמת גם שם את הנקודות באופן הכי ממוקד, לטעמי לפחות, העולים מחבר המדינות הם כבר שחקנים בקיאים פה. הם מבינים עניין, בכלל לדבר איתם במושגים, ופריירים הם כבר לא. הם ישראלים לכל דבר ועניין, רובם עם משפחות כאן, יודעים את העניין וגם מי שלא מדבר, הם יודעים לדברר אותו נהדר. לא צריך לשכוח, כמו שגם מיכאל אמר, שהיום יש מורי נהיגה שעלו מחבר המדינות. זאת אומרת הם כבר חלק בלתי נפרד. ישראלים. התערו בארץ. זאת אומרת כל הסיפור הזה גם כן להתייחס אליהם כאילו הם עולים, זה גם. עד מתי? אבל לא חשוב. חלקם כבר יותר שנים מאנשים שנולדו פה.

<קריאה:>
למרות שהעלייה מרוסיה ומאוקראינה נמשכת גם היום. 

<צבי גרייבר:>
עדיין מגיעים אנשים כל יום. אני לא מבין. 

<קריאה:>
כן ירבו.

<היו"ר איתן כבל:>
חברים יקרים, תודה רבה. מה שמך?

<צבי גרייבר:>
צביקה. 

<היו"ר איתן כבל:>
צביקה, אני לא מנסה לגזול את פרנסתך. אני יודע ש - - -

<צבי גרייבר:>
אני היחיד פה שבהתנדבות באמת.

<היו"ר איתן כבל:>
לא, אני התכוונתי פרנסתך, זה לא בהכרח חס וחלילה וכל הכבוד לך. אני לא בא מהמקום הזה. התכוונתי שאנחנו מודעים לזה, אבל המצב לטעמי, כמו שמיכאל אמר, הוא הרבה יותר קשה, כנראה לאין שיעור, מאלה שהיכולת שלהם לתקשר, אני מקבל את זה, היא הרבה יותר גבוהה.

אז קודם כל ממך, אני מאד מבקש שתוציא לי פנייה מסודרת. ממש, אני רוצה שתניח את המציאות כפי שאתה רואה אותה, בלי סיפורים. שים אותה כמו שאמרת – הגיעו אלינו עשרות, מאות פניות. 

<צבי גרייבר:>
עובדות.

<היו"ר איתן כבל:>
מדן וזה, להגיד שמות של יישובים, עם כמה דוגמאות מכל מקום, כדי שיהיה לי את המסד ללכת עליו. ואני אומר לך, אני כמובן אעביר את זה להתייחסות שלכם. 

אני מבקש מכם להיכנס לעובי הקורה יחד עם משרד הקליטה. אין. חברים יקרים, אני לא מתכוון פה לכדרר את זה. להגיד לי הכל בסדר. אתם גם צריכים להוציא הנחיות שלכם, לרענן הנחיות, להוציא הנחיות חדשות שנובעות מהמציאות המתקיימת. 
<וידוי הרמלין:>
ואולי לשקול את שינוי התקנות.

<נורית קורן (הליכוד):>
נכון.

<היו"ר איתן כבל:>
בסדר, זה - - -

<דוידי הרמלין:>
צריך לשקול. לא להתערב בשיקול הדעת המקצועי.

<היו"ר איתן כבל:>
צפריר, תשקלו ביחד.

<דוידי הרמלין:>
לא צפריר, דוידי.

<היו"ר איתן כבל:>
דוידי, סליחה. אני מתנצל, צודק. עד שאנחנו נסיים, גם כן, תן לי קודם כל לתת את המענה. 

נקודה נוספת, אני רוצה מכם תשובה שבוחנת, לפחות עד שהסיפור הגדול שקוראים לו שוק, או הטסטים - - -

<קריאה:>
המחסור בטסטים.

<היו"ר איתן כבל:>
המחסור הגדול בטסטים ייפתר, חייבים לתת מענה נקודתי לעולים, כי יש כשל מובנה, כמו שאמרתי. עם כל הכבוד למיכאל, שאולי אצלו, שהרי זה אזורים ויש אזור א' וכל אחד בא מהמקום שלו וכל אחד יודע, חי את כללי המשחק של האזור שלו וחי את כללי המשחק, של מי שגר שם שאומר לו – איך ומה צריך לעשות.

אני מצפה מכם, זה לא אלפים, אבל העובדה שיש משבר בהגשת טסטים, שהוא משבר מובנה נכון לרגע זה, והעובדה שמורים באופן טבעי - ואמרתי את זה, זה הכי אנושי - יעדיפו עוד לפני הקומבינה, יעדיפו את התלמיד שלהם - - -

<קריאה:>
את החייל המתגייס.

<היו"ר איתן כבל:>
לא, עזוב עכשיו. אתה מחפש לי מילים גבוהות. עזוב. הוא לא נותן לו בגלל העניין הזה שהוא מסתכל עליו והוא אומר הוא חייב, וזה.

<קריאה:>
לא, זה שמיכה אחת.

<היו"ר איתן כבל:>
בדיוק, אז אל תיתן לי עכשיו חייל.

<קריאה:>
לא, אני נתתי דוגמא. 

<היו"ר איתן כבל:>
זה יכול להיות גם גמלאי.

<קריאה:>
אבל זה השמיכה. השמיכה קצרה.
<היו"ר איתן כבל:>
מה שאני אומר בעניין הזה, אני מצפה, גברתי, לרשום תוך חודש – אתם נותנים לי תשובה למענה - - -

<לאה ורון:>
אני רשמתי עד ה-1 בינואר 2017.

<היו"ר איתן כבל:>
יפה. אני רוצה מענה לעניין הזה. את כל שאר הדברים נפתור כשמשיח צדקנו יגיע. אבל זה קודם כל.

<קריאה:>
אולי זה יקרה בקרוב.

<היו"ר איתן כבל:>
כן, לא משנה. אנחנו כל יום מחכים. לכן אני אומר את זה בצורה הכי ברורה. אני לא מאשים עכשיו מורים, אני לא במקום הזה. זה גם לא נכון לעשות את זה. 

<אבי קרמר:>
לא, שרק יוסיפו תוספת על.

<היו"ר איתן כבל:>
אבי, אין להם. עשה לי טובה, אל תיתן להם את ההצעות. 

<נורית קורן (הליכוד):>
אין להם איך.

<היו"ר איתן כבל:>
אני מצפה לפתרונות, זה הכל. זה מה שמעניין אותי. ב-1 בינואר 2017, אני לא פקיד עכשיו במשרד התחבורה, עם כל הכבוד, למרות שלפעמים נדמה לי שאני כבר כן, אבל אני לא.

אפי, קודם כל סליחה, משפט לפני שאתה מדבר. אני תמיד מגן על עובדי מדינה. מעטים פה בכנסת ואף הוצאתי חברי כנסת מתוך דיונים.

<נורית קורן (הליכוד):>
נכון.

<טלי פלוסקוב (כולנו):>
מה שנכון, נכון. 

<היו"ר איתן כבל:>
אבל אי אפשר עכשיו שכל עובד מדינה יסתובב לי עם פלס וכל מי שאומר איזה משהו שלא בדיוק תואם, אתה יודע, את תחושותיו, אז אני אמור להתנפל עליו. אתה יודע מה, הוא אמר בסך הכל שזה נתקע אצלך, זה הכל. וכאילו מה? זה הכל. 

<נורית קורן (הליכוד):>
נכון. זה כמו שבמשרד הבריאות זה נתקע אצל אדם אחד. אין מה לעשות.

<היו"ר איתן כבל:>
כן. 
<אפי רוזן:>
דרך אגב, לא כעסתי על זה שהוא אמר אפי. שמחתי שהוא אמר אפי. אני שמח שהוא יודע את שמי.
<נורית קורן (הליכוד):>
אני רק רוצה לבקש עוד דבר אחד לסיום. כמו שעלה פה שבעצם פעם זה היה בתוך המשרד והיו אנשים שעשו את זה וזה לא ניתן למורים, אני מציעה להכשיר מורה לצרפתית. אם יש כאן בעיה שאין מורה לצרפתית, אין מורה שדובר צרפתית וגם יכול להיות שאין בוחן שמדבר צרפתית, אז צריך להכשיר לפחות בן אדם אחד כדי לענות על הצורך של העלייה הצרפתית - - -

<קריאה:>
בוודאי שיש מורים שהם דוברי צרפתית.

<היו"ר איתן כבל:>
סליחה, לא ביקשתי את עזרתך עכשיו.

<נורית קורן (הליכוד):>
אני לא יודעת. שאלתי שאלה. אני לא יודעת, אני שאלתי שאלה.

<אפי רוזן:>
אדוני, שלוש-ארבע דקות, בסדר?

<היו"ר איתן כבל:>
בבקשה, אבל ממש שלוש דקות.

<אפי רוזן:>
שלוש-ארבע זה בהתאפקות גדולה.

<היו"ר איתן כבל:>
תודה. 

<אפי רוזן:>
קודם כל אנחנו לא מטפלים נכון בעולים החדשים. ראוי היה שמדינת ישראל ומשרר התחבורה בתוכה, ייתן שירות טוב יותר לעולים החדשים. אין ויכוח.

<נורית קורן (הליכוד):>
יפה, יפה.

<אפי רוזן:>
אדוני גם ראה שלא נפלתי מהכיסא כשאמרו שוק שחור. בכל מצב, בכל תחום שיש בו פער משמעותי, צומח משהו אלטרנטיבי. תנו לזה איזה שם שאתם רוצים. אגב, הלכתם לעולים חדשים, לא הייתי נופל מהכיסא אם חלק מהמורים היו אומרים תשמע, יש גם מורים גם שכדי לקחת את התלמיד שלומד איתו חצי שנה, להקדים לו טסט, גם ממנו הוא לוקח. יכול להיות. 

אני אומר דבר אחד, אדוני. אנחנו אנשי חוק. לא הגיע אלי דבר מן הדברים הללו עם שם, כתובת ומספר מורה. אילו היה מגיע כדבר הזה, אחרי שתי דקות זה היה במשטרת ישראל, כי זה מה שאני יכול לעשות.

<היו"ר איתן כבל:>
אתה צודק.

<אפי רוזן:>
זה לגבי העניין הזה. אגב, אני מציע לך, אם יש לך שמות וכתובות כפי שאמרת, אתה צריך לפנות אלי. הכנסת היא פתרון אחרון, כשהרשות לא מבצעת את תפקידה. חבל לעשות את זה בהיפוך תפקידים.

<היו"ר איתן כבל:>
אפי.

<אפי רוזן:>
לגבי ההסכם עם צרפת, גברתי, אנחנו כבר קיבלנו מהם את מה שרצינו.

<לאה ורון:>
זה לא על סדר יום הוועדה. תתייחס לנושא שלנו, באמת. 

<היו"ר איתן כבל:>
משפט.

<אפי רוזן:>
חברת הכנסת ביקשה. אנחנו כבר הגבנו.

<נורית קורן (הליכוד):>
מדברים על עולים.

<אפי רוזן:>
אישרנו את המסמך העקרוני, החזרנו את זה. עכשיו זה אצלם לבדיקה סופית. לדעתי אנחנו בשלבים אחרונים של העניין הזה.

אדוני, אנחנו כבר נכנסנו לפתור את העניין הזה. אלא מה? שהפתרון שלנו לא נושא חן תמיד בעיני כל האנשים שיושבים כאן. 

<היו"ר איתן כבל:>
אוקיי.

<אפי רוזן:>
אנחנו החלטנו במשרד הרישוי, בשונה מבעבר, להקליד את העולים החדשים בתוך הרשימות הממוחשבות ולא לאפשר למורים להגיד זה רזרבה, ניתן ברזרבה. ומי שטוען שהאינסנטיב לא לקחת עולים חדשים קיים, הוא טועה. אני פעם אמרתי, אדוני, שלו הייתי מורה לנהיגה, הייתי רק מעמיד את רכבי לטסט כל היום. לא מלמד. 

<היו"ר איתן כבל:>
כן, זה ברור.

<אפי רוזן:>
ולכן אין אינסנטיב, יש פה רווח מעולה. הדבר שצריך לקרות זה, עוד 60,000 טסטים. אבל בדרך אדוני, אחד – הכנסנו אותם לתוך התכנית. שניים – אנחנו בקשר מתמיד עם משרד הקליטה.
<היו"ר איתן כבל:>
אפי יקירי, אני מתנצל. תקשיב, זה לא מה שמעניין אותי. אני לא באתי עכשיו לטפל בכל העולים. אני לא משרד הקליטה. אני רוצה תשובה לעניינים שהעלינו כאן. אנחנו נוציא גם את הפרוטוקול. אני סומך עליך. 

<לאה ורון:>
זה מסקנות שיונחו על שולחן הכנסת.

<היו"ר איתן כבל:>
כן, מסקנות שיונחו על שולחן הכנסת. אני מצפה לקבל את התשובות כפי שאמרתי לך עד אחד בינואר 2017. 

תודה רבה, הישיבה נעולה. 

<נורית קורן (הליכוד):>
תודה.

<טלי פלוסקוב (כולנו):>
אני רק רוצה להגיד, אדוני ממשרד הרישוי, אני אעלה את הנושא הזה לוועדת הקליטה ואז אנחנו נוכל להרחיב בנושא הזה בנפרד. 

<היו"ר איתן כבל:>
תודה רבה. 

<הישיבה ננעלה בשעה 10:25.>

